Dunavecse Város Önkormányzata Egészségügyi, Kulturális, Oktatási és Szociális Bizottsága
325-4/2024.

JEGYZŐKÖNYV

Készült a bizottság 2024. április 24-én /14,30-14,39 / megtartott üléséről

Az ülés helye: Városháza ülésterme
Jelen vannak:

Kovács Péter képviselő, a bizottság elnöke, Sándor Zsombor képviselő, a bizottság elnökhelyettese, Tóth József képviselő, a bizottság tagja (3 fő)
Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Molnár Gyula képviselő, Aranyi János Gábor képviselő, Nagy Erzsébet jegyző, dr. Pándi Ottó intézményvezető (Dr. Kolozs Gergely Kistérségi Egészségügyi Centrum, Gugyella Mariann óvodavezető (Százszorszép Óvoda)
Meghívott:

Véghné Almásy Rózsa KESZI intézményvezető

Kovácsné Miskolczi Hajnalka ágazatvezető
Balogh Etelka KESZI ágazatvezető
Jegyzőkönyvvezető: Marticsné Molnár Szilvia

Kovács Péter képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Sándor Zsombor fogja aláírni. Javasolta, hogy a 2024. április 24-i testületi ülés elé kerülő alábbi napirendi pontot tárgyalja meg és véleményezze a bizottság.
Elnök úr megkérdezi a bizottság tagjaitól, hogy ki ért egyet a napirendi ponttal?

A bizottság tagjai 3 igen szavazattal, ellenszavazat nélkül az alábbi határozatot hozták:

19/2024. (IV. 24.) E.K.O.SZ. Biz. normatív határozata

Napirend elfogadása

(2024. április 24.)











H a t á r o z a t


I.      3. Átfogó értékelés a település gyermekvédelmi rendszerének ellátásáról,

       valamint az FKDM KESZI beszámolója a 2023. évi munkájáról
                       II.     5. Javaslat a Bursa Hungarica Felsőoktatási Önkormányzati 

                                    Ösztöndíjpályázat elbírálásának szabályairól

A napirendi pontok elfogadása után megkezdődött azok egyenkénti tárgyalása.

I. Napirend:
 3. Átfogó értékelés a település gyermekvédelmi rendszerének ellátásáról

     valamint az FKDM KESZI beszámolója a 2023. évi munkájáról

    Előterjesztő: Vörös Sándor polgármester
                            Előterjesztésért felelős: KESZI vezetője, dr. Tarnai Kitti hat.csop.vez.

Kovács Péter képviselő, a bizottság elnöke
Első kérdésem, hogy kívánják-e kiegészíteni a beszámolót?

Véghné Almásy Rózsa KESZI intézményvezető

Nem kívánjuk.

Kovács Péter képviselő, a bizottság elnöke
Az étkeztetéssel kapcsolatban 44 fő részére biztosítanak ebédet. Ha bárkinek kérdése van a beszámolóval kapcsolatban tegyétek fel!

Vörös Sándor polgármester

Összességében 60-70 fő között van az étkezők száma, ezért ekkora a szám, mert a településen van másik szolgáltató is. Az a kérdésem, hogy jellemző vagy nem jellemző a kettő szervezet között együttműködés? Volt-e arra példa, hogy megosztottan használtak munkavállalót?
Véghné Almásy Rózsa KESZI intézményvezető

Nincsen velük kapcsolatunk. Az elején volt sok különbözőség kettőnk között, ők túl erőszakosan szerveztek. Ők sem keresnek bennünket, mi sem keressük őket. 

Balogh Etelka KESZI ágazatvezető

Amikor én elkezdtem a munkámat, elmentem hozzájuk, bemutatkoztam, kértem az együttműködést. Túl sokra nem jutottunk, azt vettem észre, hogy az eljárásmódban nem változtattak. Sőt a nálunk lévő gondozottakat felkeresik és ráveszik őket, hogy náluk is aláírjanak szerződést. Ez sokszor utólag derül ki, amikor látjuk a kincstár rendszerében, hogy ütközés van. Az étkezésnél ugyanez. 

Kovács Péter képviselő, a bizottság elnöke
Kérdésem, hogy mennyire befolyásolja ezt a vallási hovatartozásuk?

Balogh Etelka KESZI ágazatvezető

Nem erről szól. 

Vörös Sándor polgármester

Ha nem volna ez az egyházi ellátó, akkor az intézmény tudná-e a területen lévő embereket gondozni?

Véghné Almásy Rózsa KESZI intézményvezető

A házigondozásunk kihasznált, tehát négy házigondozónő van Dunavecsén. Havi 147 órát dolgozhatnak, annál többet nem finanszíroz az állam, nem is lehet. Ott létszámot kellene bővíteni, hogy el tudják látni őket. Utána természetesen nincs akadálya. Étkezésnél pedig kiszolgáló hellyel kellene beszélnünk, hogy mennyit tudnánk felvállalni adagszámot. 
Vörös Sándor polgármester

Kérdésem, hogy a központ is maga a KESZI szervezeti egysége?

Véghné Almásy Rózsa KESZI intézményvezető

Igen.

Vörös Sándor polgármester

Ha jól tudom az ilyen jellegű központok üzemeltetése a járásszékhely település kötelező feladata. 
Véghné Almásy Rózsa KESZI intézményvezető

Igen, így van. 

Vörös Sándor polgármester

Kérdésem, hogy jelenleg az idősek napközbeni ellátása az otthonápolás finanszírozását tekintve mennyire közelíti meg a feladatfinanszírozást? Magyarán a bekerülési költségekhez mennyit kell hozzátenni?
Véghné Almásy Rózsa KESZI intézményvezető

A nappali ellátás teljesen finanszírozza magát, elég jó a normatívája, a háziellátás is finanszírozza magát. Az étkezésnél is úgy számoljuk ki az árakat, ahogy a szolgáltató megmondja, a normatívát levonjuk és egyéb. A törvényben viszont van egy határa, hogy a nyugdíjából 30 %-nál többet nem fizethet és aki ebből kiesik, az a miénk. A család és gyermekjólétnél kell átcsoportosításokat csinálni.

Vörös Sándor polgármester

Az anyagban az van írva, hogy 1 fő dolgozik az irodába, plusz 1 fő, aki hetente 2 napot van. Elegendő-e ez a létszám?

Véghné Almásy Rózsa KESZI intézményvezető

Igen. Pont most csináltam teljes átnézést, ahol nézzük a lakosságszámot, nézzük a normatívát  és nézzük azt is, hogy hány gondozott család van. Megfelel a jelenlegi.
Kovács Péter képviselő, a bizottság elnöke
Én keveslem az alkalmazotti létszámot. 

Véghné Almásy Rózsa KESZI intézményvezető

Amit a törvény előír normatívába, mi csak azt tudjuk beletenni. Akármennyire rossz a fizetés a szociális rendszerbe, még mindig a fizetés a legnagyobb tétel a kiadásba. Ha ennél többet akarunk, akkor vagy közösen vagy településenként vállalni kell. 

Vörös Sándor polgármester

Kérdésem az idősek otthonával kapcsolatos, hogy mennyire kihasznált, mennyi a várakozási idő? Ha nyílna a környéken új intézmény lenne-e rá igény?
Véghné Almásy Rózsa KESZI intézményvezető

Nekünk 80 fő a megengedett létszámunk, amit állandóan 100 %-ra teljesítünk. Több főt nem is tudnánk felvenni, mert ennyire van engedélyünk, illetve a finanszírozást is így kapjuk. Az elhelyezés előtt mindenki érdeklődik és bizony borzasztó árak vannak az elhelyezésnél. Vannak olyan intézmények ahol beugrót kérnek és nem veszik figyelembe a jövedelmi viszonyait sem. Ezért a magán, egyházi, alapítványi intézmények be sem fogadják a kérelmét. Nálunk nincs megszabva a felvételi kör, országos a felvételi kör. Rengeteg a jelentkező. A bővítés rengeteg pénzbe kerülne. Az ellátottak egynegyed része a férfi, a többi nő. Ezért a várakozási idő minimum egy év. Ezért úgy gondolom, hogy ez a körzet elbírna másik otthont. Nálunk a díj 4600 Ft naponta, ami a környéken nagyon kellemes ár. 
Kovács Péter képviselő, a bizottság elnöke
Az átfogó értékeléssel kapcsolatban, nem sok kedvező dolgot láttam a beszámolóban. Sajnos erről mi nem tehetünk, sőt a helyzet nem javul, hanem romlik. Ezt a három évtizedes tapasztalat mondatja. Az a korosztály, akik gyerekeket nevelnek és ők olyan réteget képeznek, akik a legfontosabbak, tehát jó szakmai végzettséggel, megfelelő családi háttérrel rendelkeznek, hogy a gyerekeknek olyan példát tudna mutatni a családfő, ami a gyerek számára kitörési pont is lehetne a későbbiek során. Dunavecsén 54 fő van védelembe véve, ami szerintem nem kevés egy ilyen településen. A település nagyság bizonyos fokig a hátrányos helyzetű réteg elterjedésének kedvez. Az is, hogy nagy a fluktuáció a lakosság körében ez általában nem javít a lakosság színvonalán. Ez is tükrözi a gyermekétkeztetésben a fizető réteg számát, ami elképesztően alacsony. Nagyon sok gyermek ingyen étkezik.
Sándor Zsombor képviselő, a bizottság elnökhelyettese

A helyzetet nehezíti, hogy lakásotthonos gyermekek is vannak, azt látom, hogy egyre nehezebb fajsúlyú gyerekeket hoznak ide Dunavecsére. Egyre több a probléma a lakásotthonos gyerekekkel is és egyre veszélyeztetettebbek is, mert az Elfbartól kezdve a kábítószeren keresztül minden megtalálható nálunk. 
Tóth József képviselő, a bizottság tagja

Nem tudom, hogy van-e összefüggés a település nagysága között, viszont lehet, hogy a figyelő rendszer jobban működik egy nagyobb városban, lehet, hogy hamarabb kiemelnek egy gyereket, mint egy kisebb településen.
Kovács Péter képviselő, a bizottság elnöke
Mindenesetre kijelenthető, hogy az emberállomány nem javul, hanem romlik. 

Tóth József képviselő, a bizottság tagja

Lehetséges, hogy a családsegítő szolgálatok működnek aktívabban a nagyobb településeken.
Nagy Erzsébet jegyző

Szerintem inkább ellenkezőleg, egy nagyobb településen jobban meg tudnak bújni a problémás helyzetek.

Kovácsné Miskolczi Hajnalka ágazatvezető

Egy kisebb településen másként működik a jelzőrendszer. Óvoda, iskola kevésbé jelez, kisebb településen mindenki ismer mindenkit. 
Aranyi János Gábor képviselő úr
Addig, amig a rendszer eltartja ezeket a szülőket, addig mit várjunk. 
Vörös Sándor polgármester

A gyerek nem tehet róla, ez igaz. De azt kell megakadályozni az ellátó rendszernek, hogy ezek a problémák újra termelődjenek. A rendszerben lévő gyerekeket kellene egy másik szintre eljuttatni, hogy az ő gyereke ne arra a szintre jusson. 

Sándor Zsombor képviselő, a bizottság elnökhelyettese

Olyan mintákat kellene mutatni nekik, hogy igenis van kitörési lehetőség. Arról kell nekik beszélni, hogy tanulással tud kitörni. A szülő helyett nem tudok pozitív példát mutatni, de ha tudok elé vinni embereket, akik a rossz körülményeik ellenére jutottak valamire, ez igenis példa lehet számára. 
Kovács Péter képviselő, a bizottság elnöke
Azt gondolom, hogy Magyarországon az is egy kitörési pont, ha elmennek rendvédelmi szervhez dolgozni. 

Tóth József képviselő, a bizottság tagja

Igen, de ott is minimum érettségivel kell rendelkezni. Az a helyzet, hogy a harckocsi dandárnál olyan komoly tudás kell a gépek üzemeltetéséhez, hogy azt sem tudja mindenki megtanulni. Ezt a problémát nem itt fogjuk megoldani, de az a legnagyobb probléma, hogy ezek a gyerekek mire az óvodába kerülnek, olyan lemaradásba kerülnek a többi gyerekhez, hogy mindig csak a többi gyerek után fognak kullogni. Viszont, ha segélyt nem kapnak, akkor ez a lemaradás még súlyosabb lenne. 
Aranyi János Gábor képviselő úr

Az is a baj, hogy többen nem tudják a pénzüket kezelni. 
Kovács Péter képviselő, a bizottság elnöke
Javaslom az átfogó értékelés a település gyermekvédelmi rendszerének működéséről szóló beszámoló, valamint a KESZI beszámolójának elfogadását. 
Megkérdezem a bizottság tagjaitól, hogy ki ért egyet a beszámolók elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:
20/2024. (IV.24.) E.K.O.SZ. Biz. hat.
Átfogó értékelés a 

település gyermekvédelmi 

rendszerének működéséről, KESZI beszámoló














H a t á r o z a t




1./ Az Egészségügyi, Kulturális, Oktatási és Szociális Bizottság a gyermekek védelméről és a gyámügyi igazgatásról szóló többször módosított 1997. évi XXXI. törvény 96 §. (6) bekezdése alapján a település gyermekvédelmi rendszerének működéséről szóló átfogó értékelést javasolja elfogadni.
2./ A bizottság továbbá úgy határoz, hogy a KESZI 2023. évi beszámolóját elfogadásra javasolja.
3./ Ezen határozatról értesül: 

- Kovács Péter képviselő, a bizottság elnöke
II. Napirend:

Javaslat a Bursa Hungarica Felsőoktatási Önkormányzati Ösztöndíjpályázat elbírálásának szabályairól

                        Előterjesztő: Vörös Sándor polgármester
                        Előterjesztésért felelős: Nagy Erzsébet jegyző
Kovács Péter képviselő, a bizottság elnöke
Az elmúlt évek tapasztalata szerint az ösztöndíjpályázatra egyre kevesebb hallgató jelentkezik, ezért célszerű lenne a megállapításához szükséges jövedelemhatárt emelni. Erre azért is szükség van, mert az elmúlt években a minimálbér és az átlagbér jelentősen emelkedett, emiatt többen kieshetnek a jogosultsági körből. Jelenlegi szabályozás szerint az jogosult az ösztöndíjra, akinek családjában az egy főre jutó havi nettó jövedelem nem haladja meg a mindenkori öregségi nyugdíjminimum 650 % -át, és családjának vagyona nincs. Javaslat szerint a jövedelemhatárt a mindenkori garantált bérminimum kétszeresére kerülne felemelésre. Támogatom a javaslatot. 
Tóth József képviselő, a bizottság tagja

Én nem kötném semmi jövedelemhatárhoz. 

Aranyi János Gábor képviselő úr

Azt lenne jó tudni, hogy hányan tanulnak felsőoktatásban. 

Tóth József képviselő, a bizottság tagja

Azt volna jó tudni, ha mindenki bejelentkezne, mennyi főt jelentene.

Vörös Sándor polgármester

Véleményem az, hogy ezért szükséges a jövedelemhatár.

Nagy Erzsébet jegyző

Ezzel az összeggel, véleményem szerint egy elég magas összeg jött ki. 

Tóth József képviselő, a bizottság tagja

Sokaknak érzékeny pontja a jövedelemről szóló igazolás behozása, mert úgy van vele, hogy senkinek semmi köze, hogy mi mennyit keres. 

Aranyi János Gábor képviselő úr

Javaslom, hogy próbáljuk ki a beterjesztett rendelet tervezet alapján. 

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a rendelet tervezet elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

21/2024. (IV.24.) E.K.O.SZ. Biz. hat.
Javaslat a Bursa Hungarica Felsőoktatási

Önkormányzati Ösztöndíjpályázat elbírálásának szabályairól












       H a t á r o z a t




1./ Az Egészségügyi, Kulturális, Oktatási és Szociális Bizottság megtárgyalta a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló rendelet tervezetet, melyet elfogadásra javasol a képviselő-testület számára.

2./ Ezen határozatról értesül: 

- Kovács Péter képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 14,39-kor bezárta.
Kmft.


        Kovács Péter


                                  Sándor Zsombor
                       Képviselő                                                            
      Képviselő  

                 a bizottság elnöke                                                       a bizottság elnökhelyettese

